Robert Houghwout Jackson (13 Februarie 1892 – 9 Oktober 1954) was 'n Amerikaanse prokureur en regter wat gedien het as 'n Mederegter ("Associate judge") van die Hooggeregshof van die Verenigde State van Amerika. Hy het voorheen gedien as onder andere die VSA se prokureur-generaal (Engels: "Attorney General"). Jackson was ook bekend om sy werk as die Hoof-aanklaer van die Verenigde State tydens die Neurenberg-verhore van Nazi oorlogsmisdadigers na afloop van die Tweede Wêreldoorlog.